赤蟻辭送楊叔武廣南招安
作者：梅堯臣
朝代：宋

paragraphs: 南方赤蟻大若象，潛荒穴洞人莫逢。
天公合雨不决雨，從橫亂出將自封。
侵疆凌壤壞城市，戰鬭億倍南柯雄。
嘗聞穿山食此物，此物既大非常凶。
張舌流涎莫可餌，枉啄不怕長戈舂。
今令智者以智取，即見蚳醢傳太宮。
因而使知禍福理，天子下令雲從龍。